בבית התמודד פדרו מיד עם שורה של אחים למחצה לא לגיטימיים אשר טענו לכתר, בראשות אנריקו מטרסטמרה (לימים אנריקו השני, מלך קסטיליה), שכדי לזכות בתמיכה בשאיפותיו הלא מוגדרות, הכריז על עצמו כמגן על פריבילגיות האצולה. לאחר שהוביל כמה מרידות שפדרו ריסק במהרה, אנריקו, שלא הצליח לזכות באהדה פופולרית כלשהי, נמלט לצרפת בשנת 1356 והציע לשרת את הכתר הצרפתי כנגד אחיו. פדרו היה תומך נלהב של יהודי ספרד, דבר אשר אנריקו השתמש בו בשביל להרים את חמתם של הקתולים הרדיקלים בחצי האי האיברי.
משנת 1356 ועד 1366 פדרו השתתף במלחמה מרה עם ממלכת אראגון, שמלכו, פדרו הרביעי, תמך בחזקתו של אנריקו לכס קסטיליה. במהלך המלחמה צלח פדרו במערכות רבות נגד אראגון, בעוד שתעמולה נגדו לא הצליחה לערער את הנאמנות הקסטילית כלפיו. עם הזמן החלו להתערב בנושא המעצמות ושארל החמישי, מלך צרפת, האפיפיור אורבנוס החמישי ופדרו הרביעי איחדו כוחות - כדי להציל את אראגון מלהספח לידי קסטיליה - שכירי חרב צרפתים ותיקים, ובראשם ברטרנד דו גיסקלין, נעו לספרד להפיל את פדרו, ולהסדיר במקומו את אנריקו.
פדרו ברח לגסקוניה וביקש עזרה אנגלית אשר הושלמה תחת הברית האנגלו-קסטיליאנית ב-22 ביוני 1362. תומכי אנריקו ובעלי בריתם הצרפתים הותקפו במהלך 1367 בידי כוח משלחת אנגלית תחת אדוארד, הנסיך השחור אשר הסדיר מחדש את פדרו לכס. שארל החמישי שלח את אנריקו חזרה לספרד עם עוד חיילים צרפתים, והתפתחה מלחמת אזרחים ארוכה. בסופו של דבר פדרו הובס והוצא להורג.
מרטינוס ולטמן
מרטינוס ולטמן (בהולנדית: Martinus J. G. Veltman; 27 ביוני 1931 – 4 בינואר 2021) היה פיזיקאי הולנדי, שחלק את פרס נובל לפיזיקה בשנת 1999 עם חררדוס ט'הופט "על הבהרת המבנה הקוונטי של האינטראקציות האלקטרו-חלשות בפיזיקה".
ביוגרפיה.
מרטינוס ולטמן נולד ב-27 ביוני 1931 בואלבייק. אביו ושלושה מאחיו של ולטמן היו מורים בבית הספר המקומי. הוא החל ללמוד מתמטיקה ופיזיקה באוניברסיטת אוטרכט בשנת 1948. כנער היה לוולטמן עניין רב באלקטרוניקת רדיו. בשנת 1955 החל לעבוד במעבדות באמסטרדם. בשנת 1955 סיים ולטמן את התואר השני והתגייס לצבא למשך שנתיים. בשנת 1966 הפך לפרופסור באוטרכט. בתקופה זו החל ולטמן לעבוד גם ב-CERN. בשנים 1981–1996 עבד באוניברסיטת מישיגן.
נפטר ב-4 בינואר 2021.
הייואניה
הייואניה (שם מדעי: Heyuannia; מילולית: "מהייואן "', בעבר נקרא "Ajancingenia" ו-"Ingenia") הוא סוג של דינוזאור בן משפחת האובירפטוריים שחי בתור הקרטיקון לפני 70 עד 66 מיליון שנה מזמננו. המאובנים שלו התגלו בתצורת דלנגשאן שבגואנגדונג בסין. הוא נקרא בידי החוקר לו ג'ונצ'נג ב-2002 על שם העיר לידה התגלה. ממצאים נוספים שלו התגלו במונגוליה, כשחלקם נחשבים לממצאי אובירפטור. בעבר נקרא אג'נכינגניה ויינגניה.
הייואניה היה דינוזאור באורך 1.5 מטר ומשקל מוערך של 20 קילוגרם. הוא היה בעל כיפת גולגולת נוקשה אך קצרה, טפרים חדים על גפיו הקדמיות וגפיים חזקות שעזרו לו לנוע במהירות. הוא היה חסר שיניים אך בעל מקור גדול ומעוקל דומה למקור תוכי שעזר לו לפצח דברים קשים כמו קונכיות ועצמים נוספים. ככל הנראה הוא היה מכוסה נוצות לאורך גופו.
נמצאו מספר תטולות של הדינוזאור שחי בקובץ גדול ברחבי מדבר גובי וסין הקדומה. הוא היה כנראה אוכל כל מהיר שנע בקבוצות קטנות. דינוזאור זה נכחד בהכחדת הקרטיקון הגדולה לפני 66 מיליון שנה.
גרנוזאורוס
גרנוזאורוס (שם מדעי: Geranosaurus; מילולית: "לטאת עגורן/מנוף") הוא סוג של דינוזאור בעל אגן דמוי עוף שחי בתור היורה בדרום אפריקה שלפני 190 עד 182 מיליון שנה. הוא תואר ב-1911 בידי החוקר הסקוטי הדרום-אפריקאי רוברט ברום, וקיבל את שמו עקב המבנה המוזר של הרגליים האחוריות שהתגלו שהזכירו מנוף. המין היחיד בסוג - Geranosaurus atavus פירושו: "עתיק".
זהו אחד מראשוני הדינוזאורים שהיו בעלי אגן דמוי עוף, והוא ידוע רק ממעט שרידים של הגולגולת, כמה צלעות, חוליות ושיניים בודדות, כל אלה התגלו מחפירות מ-1871 בתצורת קלרנס שבדרום אפריקה. עם זאת מחמת מיעוט הממצאים הוא נחשב לטקסון מוטל בספק שאיננו רלוונטי.
דינוזאור זה הגיע לגובה 0.9 מטר ולאורך 1.5 מטר. הוא דמה במראהו להטרודונטוזאוריים, ואולי השתייך אליהם. לא ברור ממבנה שיניו אם היה אוכל צמחים כמו מרבית בעלי האגן דמוי העוף או שהיה אוכל כל כמו המינים המוקדמים בקבוצה.
אוברלנד פארק
אוברלנד פארק (באנגלית: Overland Park) היא העיר השנייה בגודלה בקנזס שבארצות הברית המהווה למעשה פרבר של קנזס סיטי. נכון לשנת 2019, אוכלוסיית העיר משוערת כ-195,000 תושבים.
לאוניברסיטת קנזס יש קמפוס הפועל בעיר.
היסטוריה.
ההתיישבות באזור החלה עוד בשנת 1905. ההתיישבות הוכרזה כעיר בשנת 1960 כאשר בשנה זו התגוררו בעיירה כ-28,000 תושבים. מספר התושבים צמח באופן משמעותי בעשורים שלאחר מכן, ובשנת 1990 התגוררו באוברלנד פארק כבר כ-111,000 תושבים.
ב-13 באפריל 2014 התרחש אירוע ירי במרכז הקהילה היהודית בעיר שבמהלכו נרצחו כשלושה אנשים.
פוליטיקה.
מועצת העיר מורכבת מכ-13 חברים אשר נבחרים אחת לארבע שנים. העיר מחולקת לשישה מחוזות בחירה כאשר מכל מחוז נבחרים כשני נציגים. הנציג ה-13 הוא ראש העיר אשר נבחר על ידי כלל התושבים.
עציון מוסאי
עציון מוסאי (נולד ב-18 ביוני 1982) הוא פזמונאי, מלחין ואושיית רשת ישראלי. הוא אחראי על להיטים רבים בסגנון ים תיכוני. מוסאי כותב ומלחין שירים למיטב זמרי ישראל ובין היתר כתב שירים לאייל גולן, ליאור נרקיס, עופר לוי, ישי לוי וקובי פרץ.
יצירות מוזיקליות.
מוסאי הוא כותב פורה. הוא כתב והלחין שירים רבים. הוא החל לכתוב בשנת 2012. בשנת 2013 כתב את שירו "תשארי לנצח" שהלחין דן סמרא וביצע רון שובל.
בהמשך כתב למאור אדרי את "הלבד שנשאר" עם מאור אדרי ואת "זאת הדרך שלי" כתב עם זהר גהא. בשנת 2014 כתב את "ליבי שלך" שיר הנושא ושם אלבומו של עופר לוי. לקובי פרץ כתב מספר שירים, יחד עם המעבד המוזיקלי אלי קשת ביניהם את השירים "Feel the Magic" ואת "רחוק אבל אוהב". לישי לוי כתב את השיר "לבדי" והלחין מוטי אוחיון.
לליאור נרקיס כתב מוסאי, והלחין את השיר "זייפי לי אהבה" עם זהר גהא ואת השיר "עכשיו" כתב בשיתוף אלי קשת, בלדה רומנטית שיצאה כסינגל וזכתה לצפיות רבות. ליניב בן משיח כתב את השיר "בי רק תן אמונה" ואת "מברוק עליק", לאלבומו "השגחה מהשמיים". לאייל גולן כתב את "מקום אחר" לאלבומו הפוך מהיקום שזכה לצפיות רבות ביוטיוב. לחיים ישראל כתב את "ה' כל יכול", דואט עם קובי פרץ ואת השיר "טעיתי" (עם אלי קשת) ללחן של רביב בן-מנחם. הוא הלחין עם ערן קאשי את השיר "הלוואי שיכולתי לומר", שביצעה נועה קירל בסדרת הטלוויזיה כפולה למילים של יובל ברגר.
פעילות ברשת.
למוסאי מעל 27,000 עוקבים בפייסבוק והוא מעלה תכנים הומוריסטים לרשת שמשותפים בדפי פייסבוק אשר הפכו לוויראלים. הסטטוסים קיבלו אזכורים בערוצי טלוויזיה רבים.
חיים אישיים.
מוסאי נולד בתל אביב למיכל ושמשון מוסאי. המשפחה עברה ליבנה. מוסאי למד בבית הספר התיכון אמי"ת. בצבא שירת כלוחם ומ"כ ביחידת דוכיפת. מוסאי הוא יתום צה"ל. אביו , קצין בחיל הקשר והתקשוב נפטר במהלך שירותו הצבאי. לזכרו כתב את השיר "אבא" שביצע ליאור מיארה ללחן של מאור תיתון.
הוא נשוי לחופית ולהם שלוש בנות.
וויל איי אם
ויל איי אם
גילמורוזאורוס
גילמורוזאורוס (שם מדעי: Gilmoreosaurus; מילולית: "הלטאה של צ'ארלס ו. גילמור ") הוא סוג של דינוזאור אורניתופוד הקרוב להדרוזאוריים שחי באסיה של הקרטיקון לפני 96 מיליון שנה מזמננו במשך הקנומן.
המאובנים של הגילמורוזאורוס התגלו במונגוליה הפנימית שבסין בתצורת אירן דבאסו וממצאים נוספים התגלו באוזבקיסטן. במראהו הדינוזאור מזכיר את הבקטרוזאורוס ממונגוליה ושניהם, למרות דמיונם להדרוזאורים, השתייכו לקבוצה קרובה - דמויי הדרוזאורים.
סוג זה שתואר ב-1979 בידי מייקל ברט-סורמן הגיע לאורך של 6.2 מטרים ולמשקל מוערך של 1.2 עד 3.6 טונות בקירוב. פיו היה שטוח ורחב כמו מקור ברווז והיה חסר שיניים קדמיות אלא שורת שיניים טוחנות מאחורי הלחיים. ייתכן שהיה בעל איבר תהודה כלשהו מעל הלסת העליונה. הוא הילך על ארבע רגליים, אך היה יכול לנוע על שתיים כדי לרוץ מהר, משתמש בזנבו הארוך ליציבה. על חלק מהמאובנים התגלו גידולים סרטניים, מהם כנראה מתו בעליהם.
הוא התקיים לפני 96 מיליון שנה במזרח אסיה במישורי הצפה שכיסו את מונגוליה ואוזבקיסטן. לצידו נמצאו דינוזאורים כמו הבקטרוזאורוס ומספר תרופודים כמו גיגנטורפטור, תריזינוזאוריים והטורף הגדול אלקטרוזאורוס.
אוליית'ה
אוליית'ה (באנגלית: Olathe) היא העיר הרביעית בגודלה בקנזס שבארצות הברית המהווה למעשה פרבר של קנזס סיטי. נכון לשנת 2019, אוכלוסיית העיר משוערת כ-140,000 תושבים.
מבחינה כלכלית, המעסיקים המרכזיים בעיר הם החברות גרמין והאניוול, וכן מערכות החינוך והרפואה המקומיות.
היסטוריה.
ההתיישבות באזור החלה בשנת 1857. המתיחות הבין-גזעית ששררה באותה העת בארצות הברית הובילה בין השאר גם למהומות אלימות באות' בשנויה הראשונות. מהומות אלו נרגעו עם פרוץ מלחמת האזרחים האמריקנית בשנת 1861. בשנות המלחמה פעל בעיר בסיס של צבא האיחוד. בשנת 1862 צבא הקונפדרציה ניסה לכבוש את העיר ללא הצלחה.
בשנות ה-50 של המאה ה-20 נסללה מערכת כבישים חדשה שקישרה את העיר לקנזס סיטי וגרמה לצמיחה מואצת בעיר.
טמפה (אריזונה)